1. **O le tusitala o le talalelei:**
	* **Faatoilaloina o se misiona**
		+ E faapei lava o le au faievagelia uma, e lei ta’ua e Mareko lona lava igoa. O ia lava o se tamaititi ina o tutupu ia mea sa ia faamatalaina, atonu na ia a’oa’oina mai e ala i lana mafutaga vavalalata ma le aposetolo o Peteru (1Peteru 5:13).
		+ O le tina o Ioane Mareko (Maria) sa ia umiaina se nofoaga i Ierusalema, na faaaogaina e le ekalesia e faapotopoto ai ma faia a latou talosaga, i le taimi a’o faafalepuipuiina Peteru (Galuega 12:12).
		+ E lei umi lava, ae ave loa e Panapa ma Saulo Ioane Mareko i Anetioka (i le taimi na la o atu ai i Ierusalema e aumai se taulaga) (Galuega 12:25).
		+ I Anetioka, ina ua valaauina e le Agaga Paia Panapa ma Paulo e avea ma misionare i Nuuese, sa la ave faatasi ma i la’ua o Ioane Mareko o se tasi latou te galulue faatasi (Galuega 13:2-5).
		+ Peita’i le olaga faamisionare na matua faamaonia le faigata mo le talavou o Mareko, o le na filifili e toe foi atu i Ierusalema (Galuega 13:13).
	* **E aoga mo le galuega:**
		+ Ina ua ta’u le malaga faamisionare lona lua a Paulo, sa ia musu e talia Mareko o se la te galulue faatasi (Galuega 15:36-38). Sa manaomia e Paulo ni fesoasoani malolosi, o e o le a lagolagosua, ae le o se avega. Na manatu Paulo e lei talafeagai Mareko ma lea tulaga.
		+ Peita’i, na mautinoa e Panapa ua lava le agavaa o Mareko le atalii lenei o lona uso, e avea ai ma se misionare lelei. O lea na ia ave ai Mareko faatasi ma ia i Kuperu, a’o malaga atu Paulo ma Sila i Asia (Galuega 15:39-41).
		+ Tatou te le iloa po o le a se mea na sosoo ane ai, ae ua tatou iloa na sa’o lava Panapa. E ala i ni mau faasino se tolu na ia faia e uiga ia te ia i ana tusi, na manatu ai Paulo ia Mareko e “aoga mo le galuega,” o se tagata aoga latou te galulue faatasi (Kolose 4:10; Filemoni 24; 2Timoteo 4:11).
		+ Faafetai i lenei avanoa lona lua ua tatou maua, ua mafai ai ona tatou olioli i le tala fiafia o le talalelei a Mareko i ona aso nei.
2. **O le amataga o le talalelei:**
	* **O le sauniuniga: Mareko 1:1-8.**
		+ Na amata le talalelei a Mareko i le faalauiloaina mai i a’i tatou o le saunia e le Atua o le sāvali a Lona Alo (Mareko 1:1-2; Malaki 3:1). Na amata mai le sāvali i lotoā faale-lagi, ma o le a tuuina atu ai Iesu Keriso i le satauro, ina ia toe talia mai ai i le Lagi (Mareko 16:19).
		+ I le saunia o lenei auala, na filifilia ai e le Atua Ioane le Papatiso, o le “leo o loo alaga i le vao” (Mareko 1:3; Isaia 40:3).
		+ A’o lei amataina e Iesu o Lana misiona ina ia tuuina mai o Lona soifua mo i tatou, na muamua atu Ioane ia saunia loto o tagata ia ta’ina i latou i le tāua o le salamō ma valaaulia i latou ina ia papatisoina (Mareko 1:4-6).
		+ Na ia saunia i latou ia talia le Alo o le Atua: e silisili atu o Ia nai lo Ioane lava ia; e sili atu Lona tāua; ma o le a Ia papatiso atu ia te outou i le Agaga Paia, ma e sili atu ona aoga ia te outou o lea papatisoga (Mareko 1:7-8).
	* **O le papatisoga: Mareko 1:9-13.**
		+ Na amata e Iesu Lana misiona i se auala mata’ina: Na faailoa mai e le Atua le Tama o Ia o Lona Atalii, ma o le Agaga Paia o loo faaalia mai Lona auai faatasi mai i le tino (Mareko 1:10-11). Mai lava i le amataga, na faailoa mai ai Iesu o le tagata paia, o le Alo o le Atua. Ae o loo faailoa mai o Ia foi o le tagata soifua:
			1. Na papatisoina o Ia e Ioane, ae le o se isi itu (Mareko 1:9)
			2. E taitaiina e le Agaga (Mareko 1:12)
			3. Sa manaomia le i ai na o Ia ma le Atua (Mareko 1:13a)
			4. Na faaosoosoina o Ia e le tiapolo (Mareko 1:13b)
			5. Na feagai ai ma lamatiaga faale-tino (Mareko 1:13c)
			6. Sa auauna foi agelu ia te Ia (Mareko 1:13d)
	* **O le feau; Mareko 1:14-15.**
		+ O ulua’i feau a Iesu o loo aofia ai ni manatu se tolu: (Mareko 1:15)
			1. “Ua oo mai le taimi": O se faasinomaga i le 70 o vaiasosa o le valoaga (Tanielu 9:24).
			2. “Ua latalata mai le malo o le Atua”: O se folafolaga e uiga i le feagaiga o le faaolataga ua amata lona faataunuuina.
			3. “Ina salamo ia, ma talitonu i le talalelei”: O se valaau ina ia faia loa se vaega i le feagaiga, e ala i le taliaina o le faamagaloga e ala i le faatuatua ia Iesu
		+ O la tatou feau i le taimi nei e aofia ai foi nei lava manatu e tolu: Ua faataunuuina le taimi; ua afio mai Iesu; ma ua tatau lava ona tatou salamō ma talitonu ia Iesu ina ia mafai ai ona tatou o faatasi ma Ia.